Op Saterdag 9 Maart is dit ons eerste wintersportwedstryde teen Waterkloof (weg). Neem kennis dat die hokkie-meisies reeds op Vrydag 8 Maart plaasvind.
Facebook vir 'n fees van foto's en meer
Sluit gerus by ons Facebook-blad aan vir foto's en verskeie brokkies inligting.
Pragfoto's van die Super-Interhoër
Tydens die Super-Interhoër is Simone de Wet aangewys as die Victrix Ludorum
Liam Ness neem deel aan die Gautengkampioenskappe en word aangewys as die Jeug- verspringkampioen (goud)
Bibliozone : boeke-paradys
Die voltooiing van 'n boekmondeling is 'n belangrike deel van die tale-kurrikulum. Helpmekaar se bibliozone bied 'n uiteenlopende verskeidenheid boeke en daar is beslis iets wat in u kind se smaak sal val. Moedig asb. u kind aan om van hierdie fasiliteit gebruik te maak.
Lees gerus hierdie artikel oor die belangrikheid van lees.
Ons vat hande met Institution of Grace en Mike's Kitchen om vir mense van 'n huis, 'n tuiste te skep. Enige ander skenkings op die verskafte lys, sal baie waardeer word. Ons vra u ondersteuning. Ons het almal 'n verlore koffiebeker of twee in die kas, 'n bord wat nie by die ander pas nie, of 'n stapel teëls in die garage van daardie badkamer wat 7 jaar gelede oorgedoen is. Stuur dit asb. vir ons!
Kontak Juf Carien vir meer inligting by carien.wessels@helpmekaar.co.za
Fokus op skyfskiet
Skuts skiet dat die skote klap gedurende die Interprovinsiale Proewe gehou by Florida Skietklub.
"Die Provinsiaal was 'n mini SA! 2 x 3P en 'n 10M = 1600 punte. Die punte is ingestuur na SANSSU se statiskus. Baie sterkte, ons duime is geknoop dat daar 'n FSK-skut uitgenooi gaan word na die laaste rondte van die proewe in Tzaneen gedurende 12 en 13 April."- FSK
Helpie-skuts presteer soos volg :
Afdeling: Sporter 0/16
Gideon Kűhn –1371 punte (6de plek)
Cobus Joubert – 1309 punte
Ruaan Vermaak – 1294 punte
Bernelee Venter – 1242 punte
Nicole Smit – 1234 punte
Reyneke Jacobsz – 1135 punte
Matthew v d Ness – 1093 punte
Afdeling: Sporter 0/14
Roeloff le Roux – 1383 punte (3de plek)
Die dogters A-span wen Interhoër (26 skole). Ons wen St Mary's 12-6 in die finaal. 'n Eerste vir Helpmekaar! Die spanlede (van links na regs): Isabella Venter, Mieke van Deventer, Gordon Wilson (afrigter), Jessica Portwig en Anique Engelbrecht
Helpmekaar se Oriënteringspan het die afgelope week die finaal wat by die Walter Sisulu Botaniese Tuine plaasgevind het, gewen.
Helpmekaar se junior-skaakspan het deelgeneem aan die Johannesburg Noord-Wes skaakliga by Trinity. Die A-, B- en C-spanne wen almal goud. Anje van Jaarsveld word aangewys as die beste speler uit meer as 200 skaakspelers. Gelukwensing aan Anje van Jaarsveld en Keola Jonker – hul word verkies tot die provinsiale span wat aan die SAJCCC (South African Junior Closed Chess Championship) gaan deelneem.
Die senior-liga vind plaas op Saterdag 4 Mei.
Roeloff le Roux is uitgenooi na die SANSSU-proewe gedurende April in Tzaneen. Indien hy die span haal, word hy deel van die S.A.Skolespan wat SANSSU stuur na die BJI (British Junior Internasional Bisley) naby Londen (30 Julie – 13 Augustus). Sterkte.
Adriaan Steyn het Sentraal Gauteng verteenwoordig by die SA Ope Waterswemkampioenskap in Jeffreysbaai. Hy behaal 'n 9e plek in die ouderdom 17-18 jaar in die 3km swem.
Prestasie: Onderwater hokkie
Baie geluk aan Dané en Zoë Naudé wat die afgelope naweek in Port Elizabeth deelgeneem het aan die 2019 Junior Nasionale Onderwater Hokkie-kampioenskappe. Hulle het albei die Gauteng 0/19 meisiespan verteenwoordig, wat ook die goue medalje gewen het by die kampioenskap.
Baie geluk aan Zoë Naudé wat gekies is vir die Nasionale 0/19 meisiespan wat Suid-Afrika in Augustus in Engeland by die Wêreld Onderwater-Hokkie Kampioenskap gaan verteenwoordig.